Diari Oficial de la Generalitat Valenciana


Sumari del DOGV 3978, del 11-04-2001 (2001/3317)

ORDRE de 6 d'abril de 2001, de la Conselleria d'Indústria i Comerç, per la qual es determinen els diumenges i els dies festius hàbils per a la pràctica comercial en l'exercici 2001/2002.
------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2001/04/06/(1)/dof/vci/html**

### Dades del document

Número de DOGV
:   3978

Data del DOGV
:   11-04-2001

Secció del DOGV
:   I. DISPOSICIONS GENERALS

Número del document
:   2001/3317


Data del document
:   06-04-2001

Organisme emissor
:   Conselleria d'Indústria i Comerç

Tipus de document
:   Ordre

Anàlisi jurídica

 Descriptors 

:   * horari comercial
    * dia festiu
    * vacances
    * reglamentació comercial

ORDRE de 6 d'abril de 2001, de la Conselleria d'Indústria i Comerç, per la qual es determinen els diumenges i els dies festius hàbils per a la pràctica comercial en l'exercici 2001/2002. [2001/3317]
  
L'article 4 de la Llei de la Generalitat Valenciana 8/1997, de 9 de desembre, d'Horaris Comercials de la Comunitat Valenciana, en la redacció que fa l'article 47 de la Llei 11/2000, de 28 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, estableix que durant l'exercici 2001/2002 s'habilitaran, per a l'activitat comercial, fins un màxim de 9 diumenges i/o dies festius, i es consideraran amb caràcter general els restants diumenges i dies festius inhàbils per a l'exercici del comerç.
  
L'article 5 de la Llei de la Generalitat Valenciana 8/1997, de 9 de desembre, d'Horaris Comercials de la Comunitat Valenciana, en la redacció que fa l'article 48 de la Llei 11/2000, de 28 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, estableix que el calendari de diumenges i dies festius que s'habiliten per a la pràctica comercial es determinarà mitjançant ordre de la conselleria competent, després de l'informe vinculant previ de l'Observatori del Comerç Valencià.
  
Constituït l'Observatori del Comerç Valencià, en la sessió extraordinària del ple realitzada el dia 5 d'abril de 2001 es va adoptar l'acord sobre els diumenges i els dies festius per a la pràctica comercial de l'exercici 2001/2002.
  
En conseqüència, vist el certificat emés pel secretari de l'Observatori, i d'acord amb la normativa aplicable,
  
ORDENE
  
Article 1
  
1. Durant el període que mitjança entre l'1 de febrer de 2001 i el 31 de gener de 2002, els establiments comercials ubicats a la Comunitat Valenciana, en aplicació del règim general d'horaris que estableix la Llei de la Generalitat Valenciana 8/1997, de 9 de desembre, podran romandre oberts al públic fins un màxim de nou diumenges i/o dies festius, sense perjudici que puguen acollir-se a règims específics de regulació d'horaris derivats igualment de la indicada norma.
  
2. L'horari corresponent a cada diumenge i/o dia festiu, habilitat per a l'exercici del comerç, serà lliurement fixat pel titular de l'establiment comercial, sense que puga superar 12 hores d'obertura al públic.
  
Article 2
  
A aquests efectes, els establiments interessats podran obrir al públic els diumenges i/o dies festius que s'indiquen a continuació:
  
- 15 d'abril de 2001
  
- 22 d'abril de 2001
  
- 1 de juliol de 2001
  
- 15 d'agost de 2001
  
- 12 d'octubre de 2001
  
- 8 de desembre de 2001
  
- 23 de desembre de 2001
  
- 30 de desembre de 2001
  
- 13 de gener de 2002.
  
Article 3
  
Els establiments comercials hauran d'informar adequadament el públic sobre els diumenges i dies festius de la relació anterior, en els quals faran ús de la possibilitat d'obertura.
  
DISPOSICIONS FINALS
  
Primera
  
Es faculta el director general de Comerç i Consum per a dictar totes les resolucions que siguen necessàries per al desenvolupament i l'aplicació del que s'ha disposat en la present ordre.
  
Segona
  
Aquesta ordre entrarà en vigor el dia de la seua publicació en el Diari Oficial de la Generalitat Valenciana.
  
València, 6 d'abril de 2001
  
El conseller d'Indústria i Comerç,


Còpia Permalink ELI